
R E F E R A T   D E   A P R O B A R E
[bookmark: _Hlk149133894]privind aprobarea Documentației tehnico - economice - faza DTAC și a Devizului general pentru obiectivul de investiții ”Construirea de locuințe nZEB 
pentru tineri în Municipiul Brad”


Obiectivul general al PNRR este dezvoltarea României prin realizarea unor programe și proiecte esențiale care să sprijine reziliența, nivelul de pregătire pentru situații de criză, capacitatea de adaptare și potențialul de creștere, prin reforme majore și investiții cheie cu fonduri din Mecanismul de Redresare și Reziliență. În cadrul Pilonului IV ”Coeziune socială și teritorială” este vizată implementarea politicilor urbane, punând accentul pe investiții verzi și digitale și pe reducerea disparităților regionale. Acesta vizează, de asemenea, dezvoltarea sectorului turismului și sprijinirea tranziției digitale a sectorului cultural și cel creativ.
În municipiul Brad, în ultimii ani, una dintre problemele majore cu care s-a confruntat Administrația Publică Locală a fost numărul foarte mare de cereri pentru locuințe. Având în vedere că populația tânără a municipiului Brad este de peste 20% din numărul total de locuitori, este necesară construirea unui bloc de locuințe pe raza municipiului Brad ceea ce va crea posibilitatea accesului la proprietate a tinerilor și a familiilor de tineri.
Astfel, prin Hotărârea Consiliului Local nr. 97/28.06.2022 a fost aprobată depunerea proiectului precum și cheltuielile aferente acestuia, iar prin Hotărârea Consiliului Local nr. 118/25.05.2023 au fost aprobați indicatorii tehnico-economici pentru obiectivul de investiții „Construirea de locuințe nZEB pentru tineri în Municipiul Brad”.
Prin construirea blocului de locuințe se va realiza un grup cât mai extins de clădiri decarbonizate și cu o eficiență energetică ridicată.
Terenul pe care se propune realizarea investiției este în domeniul public al Municipiului Brad, mai exact pe strada Dacilor, numărul 10. Construcția se va realiza în partea NV a terenului de sport, respectând aliniamentul construcțiilor existente și va conține un număr de 12 unități locative cuprinse în 2 module tip, cu suprafața construită de 314 mp., cu regimul de înălțime P+1E+M. 
Fiecare unitatea locativă cu suprafața utilă de 51,39 mp. cuprinde:
· cameră de zi: S utilă = 20,72 mp.;
· dormitor: S utilă = 12,58 mp.;
· baie: S utilă = 4,51 mp.;
· bucătărie: S utilă = 6,97 mp.;
· hol: S utilă = 6,61 mp.;
· balcon 1: S = 7 mp.;
· balcon 2: S = 7 mp.
Asigurarea apei potabile se va realiza de la rețeaua publică a municipiului Brad, iar pentru  asigurarea confortului termic al clădirii s-a prevăzut un sistem de climatizare  specific acestor tipuri de clădire.
Accesele auto, pietonale și  parcajele se vor realiza pe latura nordică și estică a amplasamentului obiectivului de investiții. 
Valoarea Devizului general este de 5.316.589,62 lei (cu T.V.A.), respectiv 4.474.363,35 lei (fără T.V.A.), din care C+M = 4.275.745,11 lei (cu T.V.A.), respectiv 3.593.063,12 lei (fără T.V.A.). 
[bookmark: _Hlk149130169]Din valoarea totală a Devizului general suma de 4.276.497,13 lei (fără T.V.A.) , respectiv 5.089.031,58 lei (cu T.V.A.) reprezintă valoarea cheltuielilor eligibile ale proiectului, iar suma de 191.225,24 lei (fără T.V.A.), respectiv 227.558,04 lei (cu T.V.A.) reprezintă valoarea cheltuielilor neeligibile ale proiectului care se vor suporta din bugetul local al Municipiului Brad.
	În contextul celor de mai sus am inițiat prezentul proiect de hotărâre prin care am propus aprobarea Documentației tehnico - economice - faza DTAC și a Devizului general pentru obiectivul de investiții”Construirea de locuințe nZEB pentru tineri în Municipiul Brad” și îl supun spre dezbatere și aprobare plenului Consiliului Local al Municipiului Brad în forma prezentată.
	Invoc în susținerea propunerii mele prevederile O.U.G. nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare si reziliență, precum și pentru modificarea și completarea Ordonanței de urgenta a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență, ale Hotărârii Guvernului nr. 209/2022 de aprobare a Normelor metodologice de aplicare a prevederilor Ordonanței de Urgență a Guvernului nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de urgenta a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență, ale Anexei la Ordinul ministrului dezvoltării, lucrărilor publice și administrației nr. 999/2022 pentru aprobarea Ghidului specific - Condiții de accesare a fondurilor europene aferente Planului național de redresare și reziliență în cadrul apelurilor de proiecte PNRR/2022/C10, componenta 10 - Fondul local, publicat în Monitorul Oficial nr. 467 bis din data de 10.05.2022, ale art. 44 alin. (1) din Legea nr. 273/2006 privind finanţele publice locale, cu modificările și completările ulterioare, ale Hotărârii Guvernului nr. 907/2016 privind etapele de elaborare şi conţinutul - cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare, ale art.129 alin. (2) lit. b), alin. (4) lit. d) din O.U.G. nr. 57/2019 privind Codul administrativ, cu modificările și completările ulterioare, ale art. 11 alin. (4) din Legea nr. 554/2004 a contenciosului administrativ, actualizată.

